Runólfur Pálsson, yfirlæknir á Landspítala segist binda vonir við nýtt Covid-lyf sem lyfjastofnun Íslands er með til skoðunar að veita undanþágu fyrir hér á landi. Síðustu þrjá daga voru í fyrsta sinn fleiri óbólusettir en bólusettir inniliggjandi á spítala. Í gær voru þrettán óbólusettir og tíu bólusettir á sjúkrahúsi.
Þetta hefur undanfarna daga verið þokast í þá átt, lengi val var þetta þriðjungur sem var óbólusettur sem þarfnast innlagnar. Svo hefur þetta verið að þokast upp á við að undanförnu, núna er þetta komið í yfir helming þeirra sem liggja inni.
En afhverju er þetta hlutfall að fara svona upp á við, hlutfall óbólusettra?
við erum að skoða það. Það er ekki gott að segja, þetta getur verið tilviljunarkennt frá einum tíma til annars í þessum hópi. Það er alveg ljóst að þeir hafa miklu meiri tilhneigingu til að veikjast alvarlega heldur en þeir bólusettu.
Nú eru tuttugu og einn með covid á spítalanum. Alls greindust hundrað þrjátíu og þrír með kórónuveiruna innanlands í gær. 78 voru í sóttkví við greiningu. Vefurinn covid.is er ekki uppfærður um helgar og því teljast þessar tölur sem bráðabirgðatölur.
Runólfur segir að staðan sé svipuð á spítalnum
við bíðum í ofvæni eftir því að smitum fari að fækka. ég held ég geti sagt það. þær aðgerðir sem gripið var til hafa ekki ennþá skilað árangri en það skiptir máli hvað hver einstaklingur gerir. EF fólk ástundar sóttvarnir sjálft þá dregur það verulega úr smithættu.
Lyfjastofnun Evrópu hefur gefið út leiðbeiningar til lyfjastofnana varðandi COVID-lyfið molnupiravir ef þær vilja veita undanþágu fyrir notkun þess. Forstjóri lyfjastofnunar Íslands sagði þetta til skoðunar í fréttum RÚV í gær.
Það er ekki gott að segja hversu mikil áhrif það hefur. það eru gögn sem gefa til kynna ða það dragi úr alvarleika veikinda ef meðferð er hafin snemma. Við höfum ekki fengið lyf ennþá sem hefur þannig áhrif á þessa sýkingu að það komi algjörlega í veg fyrir veikindi, en ef við getum haft áhrif sem dregur úr alvarleikanum, þá er það mikilvægt, við bindum ákveðnar vonir við þeta lyf en það er ekki fyrr en það kemur reynsla á notkun þess að við sjáum hversu mikil áhrifin verða.